KIRJALLINEN KYSYMYS E-3282/01 esittäjä(t): Laura González Álvarez (GUE/NGL) komissiolle. Ympäristön saastuminen San Claudiossa (Oviedo-Asturias).



Virallinen lehti nro 301 E , 05/12/2002 s. 0003 - 0004



KIRJALLINEN KYSYMYS E-3282/01 esittäjä(t): Laura González Álvarez (GUE/NGL) komissiolle (27. marraskuuta 2001) Aihe: Ympäristön saastuminen San Claudiossa (Oviedo-Asturias) Ympäristöjärjestö San Claudio Aire Limpio (Amascal) on valittanut Asturiasin alueen viranomaisille Oviedon San Claudiossa toimivan Indasa-yhtiön aiheuttamasta ilman ja maaperän saastumisesta. Yhtiö käyttää sulatusuunissaan metalliromua, maalijätteitä, painoväriä ja voiteluöljyä, jotka kaikki luokitellaan vaarallisiksi jätteiksi. Espanjan lain vaatimien kahden kilometrin sijasta 300 metrin päässä asutuskeskuksesta sijaitsevan yhtiön aiheuttamat ilmaan ja maaperään päästämät raskasmetallit (lyijy, kadmium jne.) ovat saaneet asukkaat pelkäämään oman terveytensä ja alueensa tulevaisuuden puolesta. EU hyväksyi vuonna 1966 puitedirektiivin parantaakseen ilman laatua ja yhteisön lainsäädännössä on myös kansallisia enimmäispäästörajoja. Toisaalta jätteitä koskevaa direktiiviä 75/442/ETY(1) jossa vahvistetaan jätteiden keruuta, hävittämistä, kierrätystä ja käsittelyä koskevat periaatteet, on täydennetty myrkyllisten ja vaarallisten jätteiden hävittämistä koskevalla direktiivillä 78/319/ETY(2). Tässä tapauksessa voitaisiin soveltaa seuraavia direktiivejä: - direktiivi 1999/30/EY(3) ilmassa olevien rikkidioksidin, typpidioksidin ja typen oksidien, hiukkasten ja lyijyn pitoisuuksien raja-arvoista, - direktiivi 82/884/ETY(4) ilmassa olevan lyijyn raja-arvosta ja siihen tehdyt muutokset, - direktiivi 88/609/ETY(5) tiettyjen suurista polttolaitoksista ilmaan pääsevien epäpuhtauspäästöjen rajoittamisesta ja siihen tehdyt muutokset, - direktiivi 96/62/EY(6) ilmanlaadun arvioinnista ja hallinnasta. Mihin toimiin komissio aikoo ryhtyä tässä kysymyksessä taatakseen voimassaolevan yhteisön lainsäädännön asianmukaisen soveltamisen? (1) EYVL L 194, 25.7.1975, s. 39. (2) EYVL L 84, 31.3.1978, s. 43. (3) EYVL L 163, 29.6.1999, s. 41. (4) EYVL L 378, 31.12.1982, s. 15. (5) EYVL L 336, 7.12.1988, s. 1. (6) EYVL L 296, 21.11.1996, s. 55. Margot Wallströmin komission puolesta antamatäydentävä vastaus (3. kesäkuuta 2002) Espanjan viranomaiset (Asturiasin itsehallintoalue ja Oviedon kunta) ovat lähettäneet huomautuksensa ja tiedot vastauksena komission kirjeeseen, joka koski Indasa-yrityksen toimintaa ja yhteisön ympäristölainsäädännön soveltamista kyseisessä tapauksessa. Toimitettujen tietojen tarkastelun perusteella käy ilmi, että Indasa-yritys oli saanut Oviedon kaupungin viranomaisilta luvan sulatusteollisuuden harjoittamiseen alumiinin kierrättämiseksi. Tämän luvan myöntäminen riippui erilaisten edellytysten noudattamisesta, ja lupa myönnettiin joidenkin hallinnollisten menettelyjen jälkeen. Espanjan viranomaiset ilmoittavat, että naapureiden valitusten ja suoritettujen tarkastusten perusteella on todettu, että asianomaisen yrityksen toimet eivät vastanneet täysin myönnettyä lupaa. Espanjan viranomaiset ilmoittavat, että Oviedon kaupungin viranomaiset ovat vaatineet yritystä ryhtymään tiettyihin toimiin ja että yritys pyrkii parhaillaan toteuttamaan tarvittavia toimiensa laillistamiseksi ja ilman saastepäästöjä koskevan voimassa olevan lainsäädännön noudattamiseksi. Toisaalta on täsmennettävä, että mainitun laitoksen ja asutuskeskusten välistä etäisyyttä koskeva kysymys kuuluu kansallisten viranomaisten toimivaltaan, koska sitä ei säännellä yhteisön laissa. Ympäristön pilaantumisen ehkäisemisen ja vähentämisen yhtenäistämiseksi 24. päivänä syyskuuta 1996 annetun neuvoston direktiivin 96/61/EY(1) soveltamisen osalta on pantava merkille, että vaikka tämänkaltaiset laitokset mainitaan direktiivin liitteessä 1 olevassa 2.5 kohdassa, direktiivin 96/61/EY 5 artiklassa määrätään olemassa olevia laitoksia koskevasta siirtymäjärjestelmästä. Joka tapauksessa komissio toteuttaa perustamissopimusten valvojana tarvittavat toimenpiteet sen takaamiseksi, että yhteisön lainsäädäntöä noudatetaan tässä tapauksessa. (1) EYVL L 257, 10.10.1996.